
POZIV JAVNOSTI
na sudjelovanje u postupku savjetovanja sa zainteresiranom javnošću o
Nacrtu Pravilnika o provedbi postupaka jednostavne nabave

Nositelj izrade Nacrta Pravilnika o provedbi postupaka jednostavne nabave je Pučko otvoreno učilište Krapina. Nacrt Pravilnika izrađen je sukladno zakonskim odredbama.

Predloženim Pravilnikom o provedbi postupaka jednostavne uređuju se postupci, pravila i uvjeti za nabavu robe i usluga te provedba projektnih natječaja Pučkog otvorenog učilišta Krapina čija je procijenjena vrijednost manja od 50.000,00 eura bez PDV-a te za nabavu radova čija je procijenjena vrijednost manja od 100.000,00 eura bez PDV-a, na koju se, sukladno odredbi članka 12. stavka 1. Zakona o javnoj nabavi (NN 120/16, 114/22, 48/26), isti ne primjenjuje.

Pozivaju se sve zainteresirane pravne i fizičke osobe da dostave načelne prijedloge i mišljenja na nacrt Odluke o provedbi postupaka jednostavne nabave, kao i primjedbe na pojedine članke ili dijelove navedenog nacrta akta.

Početak javnog savjetovanja: 13.7.2026.
Završetak javnog savjetovanja: 13.8.2026.

Popunjeni obrazac savjetovanja u postupku savjetovanja s javnošću potrebno je dostaviti zaključno sa 12.8.2026. na adresu elektroničke pošte pou@krapina.hr.

Svi pristigli prijedlozi bit će razmotreni te prihvaćeni ili neprihvaćeni, odnosno primljeni na znanje uz obrazloženja koja su sastavni dio Izvješća o savjetovanju s javnošću.

Izvješće će biti objavljeno do 25.8.2026. na mrežnoj stranici POU Krapina www.krapina.net

Ukoliko ne želite da Vaši osobni podaci (ime i prezime) budu javno objavljeni, molimo vas da to jasno istaknete na predviđenom mjestu u Obrascu.

S poštovanjem,

						PUČKO OTVORENO UČILIŠTE KRAPINA
						Ravnateljica:
								

						mr. Grozdana Pavlović dipl. oec	

